text: El Palau de Congressos retorna a un nivell d'activitat com el d'abans de la pandèmia — Ajuntament de Tarragona
  Esteu aquí: Inici › La ciutat › Notícies › Notícies 2022 › El Palau de Congressos retorna a un nivell d'activitat com el d'abans de la pandèmia
  El Palau de Congressos retorna a un nivell d'activitat com el d'abans de la pandèmia
  Aquests mesos de maig i juny tindran lloc 37 esdeveniments, una xifra similar a la de l'any 2019
  El nombre de gales també s'incrementa notablement durant aquests mesos: 9 en total entre gales de dansa, cerimònies de graduació i festivals de final de curs confirmats a dia d'avui.
  Torna la celebració del Concurs Nacional de Dansa, tot i que l'any passat ja es va poder celebrar però amb restriccions. Més de 800 participants i els seus acompanyants provinents de tota Espanya visitaran Tarragona els dies 13, 14 i 15 de maig, generant un alt impacte econòmic a la ciutat. Aquest 2022 també se celebrarà per primera vegada el campionat de dansa ORBE Catalunya, amb un format i una ocupació molt similar al Concurs Nacional de Dansa. També se celebrarà la 5ª gala de dansa d'AEDA.
  Així mateix, destaca l'increment de concerts i espectacles, amb 14 confirmats, com el concert benèfic per Ucraïna "Per la pau", el 21 de maig; Queen for kids, el 4 de juny; el concert de la Franz Schubert Filharmonia, el 5 de juny, o el monòleg d'Eugeni Alemany, En persona guanye, l'11 de juny, entre altres musicals, tributs i espectacles d'humor.
  Per conèixer la programació completa del Palau Firal i de Congressos de Tarragona podeu consultar la seva agenda a www.palautarragona.com.